Wîkîpediyaya kurdî

Wîkîpediyaya Kurdî, anku Wîkîpediya Kurdî, beşa zimanê kurdî ya projeya Weqfa Wikimedia ye ku bi şîara Ensîklopediya azad bi tîpên latînî di 7ê kanûna paşîn a sala 2004an de hatiye destpêkirin. Wîkîpediyaya kurdî ensîklopediyeke azad e ku ji aliyê bikarhênerên dilxwazê Wîkîpediyaya kurdî ve tê nivîsandin û tê berdewam kirin.

Wîkîpediyaya kurdî (guhertoya kurmancî) di sala 2024an de di hilbijartina berhemên sed salan de ku ji aliyê Komaleya Mala Kurdan a li Lozanê hatiye lidarxistin yek ji berhemên herî baş ê sedsalê hatiye hilbijartin. Dahênerê yekem ê Wîkîpediya kurdî Erdal Ronahî ye.

Niha çar versiyonên Wîkîpediyayên kurdî hene ku bi kurdiya kurmancî (kurdiya bi giştî bi tîpên latînî tê nivîsandin). Guhertotên soranî û  zazakî di weşanê de ne û Wîkîpediya kelhûrî jî di asta ceribandinê de ye.

Li Wîkîpediyaya kurdî heta niha  guhertin pêk hatine û  gotar hatine nivîsandin. Li Wîkîpediya soranî  gotar û li Wîkîpediya zazakî  gotar hatine nivîsandin.

 Dîrok 
Weqfa Wîkîmediyayê di 7ê kanûna paşîn a sala 2004an de Wîkîpediyaya kurdî daye destpê kirin. Wîkîpediyaya kurdî destpêkê de bi her sê zaravayên kurdî yên kurmancî, zazakî û soranî dest pêdike lê ji ber zehmetiyên teknîkî û zimanî fikra berdewam kirina pirzimanî ya di bin yek guhertoyekê de biser neketiye. Ji ber astengiyên teknîkî di 12ê tebaxê de ji bo kurdiya soranî (bi koda zimanî ya "ckb") guhertoyeke nû hatiye pêşniyarkirin. Wîkîpediya kurdiya kurmancî ji ber ku kurmancî zimanê kurdî ya yekem a Wîkîpediyayê ye koda zimanî ya "ku" ji bo gotarên ku bi taybetî bi kurmancî û bi tîpên latînî hatine nivîsandin werdigire. Ji bo ku sîstem bê meşandin di 28ê kanûna pêşîn a sala 2007an de, Wîkîpediyaya kurdiya soranî hatiye destpêkirin.

Wîkîpediya kurdî (guhertoya kurmancî) piştî sala 2019an bi taybetî bi zedekirina şitlên gotarên erdnîgarî yên Kurdistanê û welatên din ên ewropî pêşveçûyineke berbiçav bidestxistiye. Di heman demê de li gel şitlên gotarên erdnîgarî, gotarên di warê dîrok, erdnîgarî, jînenîgarî ya kesayetên cîhanê, bîyolojî û gotarên bûyerên rojane li ser Wîkîpediyaya kurdî hatine zêdekirin û hatine berfireh kirin.

 Daxuyaniya Wîkîpediyayê 
Di sala 2020an de piştî ku Wîkîpediya kurdî gehişte hêjmara 30.000 gotaran, malperên medyaya civakiyên fermî ya Wîkîpediyayê di 9ê tebaxa 2020an de ji bo alikariya Wîkîpediya kurdî du bangawaziyên kurt parve kir.

Wîkîpediya, li ser malpera xwe ya Xê (Twîtter) ya fermî ji bo bikarhênerên Wîkîpediya kurdî daxuyaniya xwe de wiha ragihand, got:

"Herçend zimanê kurdî li çend welatan were qedexekirin jî lê dilxwazên dilsoz ên Wîkîpediya kurdî bi awayekî veşartî dixebitin ku vî zimanî li ser Wîkîpediyayê zindî bihêlin. Bi xebatên wan, zêdetirî 30.000 gotarên Wîkîpediya Kurdî hene! Fêrî hinek peyvên bi kurdî bibin."

 100 berhemên kurdî yên sedsalê 
Wîkîpediyaya kurdî ji aliyê Komaleyê Çand û Perwerdeyê ya Mala Kurdan ku bi sponsoriya Şaredariya Lozanê hatiye lidarxistin di nav lîsteya projeya 100 berhemên herî navdarên ya sed salê de cih girtiye. Ev yek bi nameyek pîrozbahiyê ji aliyê komeleyê ve ji bo Wîkîpediya kurdî û ji bo edîtorên wîkîpediyaya kurdî hatiye şandin. Di name ya komaleyê de wiha hatiye nivîsandin:
 "Birêz Wikipediya kurdi, di sedsaliya Peymana Lozanê de, projeya bi navê “100 berhemên kurdî ya navdar ên di 100 salan de" ji aliyê Komeleya Çand û Perwerde ya Mala Kurdan bi piştgiriya aborî ya Şaredariya Lozanê hatiye lidarxistin. Di vî warî de, em bi rûmet in ji bo ku xebat/serkevtina we di nav vê lîsteya sed berhemên hêja yê sedsalê de cih girtiye, nameya pîrozbahiyê ji we re bişînin. Em li ser navê Komeleya Çand û Perwerdehiyê ya Mala Kurdan ji ber serkevtinên we yên hêja we pîroz dikin û silavên xwe yên dilpak pêşkêş dikin û silavên herî baş ji we re."

 Guhertoyên din 
 Wîkîpediyaya soranî 
Wîkîpediyaya soranî yek ji guhertoyên Wîkîpediyayên kurdî ye ku bi kurdî ya soranî hatiye destpêkirin. Wîkîpediyaya soranî di 28ê kanûna sala 2007an bi koda zimanî ya "cbk" li Wîkîpediyayê hatiye zêdekirin. Ji ber pergala perwerdehiya Başûrê Kurdistanê Wîkîpediyaya soranî bi alfabeya erebî ya kurdî tê nivîsandin û tê berdewam kirin. Guhertoya soranî ji ber pergala perwerdehiyê bi taybetî li Rojhilata Kurdistanê û li Başûrê Kurdistanê tê xwendin û tê şopandin. Niha  rêveber û  bikarhênerên çalak ên Wîkîpediyaya soranî heye. Heya niha li Wîkîpediya soranî  gotarên bi kurdî hatine nivîsandin.

 Wîkîpediyaya zazakî/dimilî 
Guhertoyeke din ên Wîkîpediyaya kurdî Wîkîpediyaya zazakî/dîmilkî ye ku di sala 2005an de hatiye destpêkirin. Li Wîkîpediyaya zazakî heya niha  gotarên bi kurdî ya zazakî hatine nivîsandin.

 Kronolojî 
 Wîkîpediya kurdî 
 7 kanûna paşîn 2004: Wîkîpediya kurdî hate destpêkirin.
 13 îlon 2004: Wîkîpediya kurdî gihîşte hezar gotaran
 18 îlon 2007: 10.000 gotar hatibûn nivîsandin.
 19 tebax 2013: 20.000 gotar hatibûn nivîsandin.
 9 tîrmeh 2020: 30.000 gotar hatibûn nivîsandin.
 27 tîrmeh 2021: 40.000 gotar hatibûn nivîsandin.
 27 tebax 2021: 50.000 gotar hatibûn nivîsandin.
 16 îlon 2023: 60.000 gotar hatine nivîsandin.
 19 çiriya paşîn 2023: 70.000 gotar hatine nivîsandin.
 2 tebax 2024: 80.000 gotar hatine nivîsandin.
 11 çiriya pêşîn 2024: 90.000 gotar hatine nivîsandin.

 Statîstîk 
Statîstîkên rojaneyên wîkîpediyayên kurdî.
Wîkîpediyayên kurdîMalperEndamên tomarkirî RêveberBikarhênerên çalakGuhertinGotarKurmancîku.wikipedia.org  rêveber bikarhênerSoranîckb.wikipedia.org rêveber bikarhênerZazakî/Dimilîdiq.wikipedia.org  rêveber bikarhêner

 Galerî 

 Çavkanî 

 Mijarên têkildar 
 Wîkîpediya:Dîroka Wîkîpediyaya kurdî

 Girêdanên derve 

Kategorî:Ensîklopediyên bi zimanê kurdî
Kategorî:Standardkirina zimanê kurdî
Kategorî:Wîkîpediya li gorî zimanan
Kategorî:Zimanê kurdî